सहनशिलता वृद्धिका लागि हरेक सरकारले अपराध र विभेदविरुद्ध कानुन निर्माण गर्नुपर्ने युनेस्कोले जनाएको छ । युनेस्कोले आफ्नो वेबसाइटमा उल्लेख गरे अनुसार शिक्षा, सूचनामा पहुँच, व्यक्तिगत सचेतना र स्थानीय समाधानले पनि सहनशिलताको पक्षमा काम गर्न सहयोग पुग्छ । विशेषगरी अल्पसंख्यकविरुद्ध हुने विभेदपूर्ण व्यवहारको अन्त्यका लागि सहनशिलताको वृद्धि आवश्यक हुन्छ । यसैको लागि अन्तर्राष्ट्रिय सहनशिलता दिवस (इन्टरनेशनल डे फर टोलरेन्स) मनाउने गरिएको हो ।
